Haaie kies Bosch op heelagter | Netwerk24
Haaie kies Bosch op heelagter
Deur Christo Buchner 20 Junie 2019 11:42
Curwin Bosch is terug in die Haaie se span vir die Superrugby-kwarteindstryd teen die Brumbies in Canberra.Foto: Gallo Images
Dié Springbok, wat herstel het van ’n enkelbesering, is op heelagter gekies vir Saterdag se kragmeting in Canberra. Hy vervang Aphelele Fassi, wat verlede week ’n skouerbesering teen die Stormers opgedoen het.
Dít is die enigste verandering aan die Haaie se span wat die stryd op Nuweland begin het.
Daar is ook een verandering op die plaasvervangerbank, waar die stut Juan Schoeman terug is ná griep en hy by John-Hubert Meyer oorneem.
Bosch het vroeër in die Haaie se veldtog groot sukses op losskakel behaal en verskeie kenners meen dat hy, pleks van Robert du Preez, die nr.10-trui behoort te dra.
Fassi se besering maak dit egter makliker vir die Haaie se afrigter, ook Robert du Preez, om sy seun se insluiting op losskakel te regverdig.
* Haaie: Curwin Bosch, Sbu Nkosi, Lukhanyo Am, André Esterhuizen, Makazole Mapimpi, Robert du Preez, Louis Schreuder (k), Daniel du Preez, Tyler Paul, Jacques Vermeulen, Hyron Andrews, Ruben van Heerden, Coenie Oosthuizen, Kerron van Vuuren, Mzamo Majola. PLAASVERVANGERS: Cullen Collopy, Juan Schoeman, Thomas du Toit, Gideon Koegelenberg, Luke Stringer, Cameron Wright, Jeremy Ward, Rhyno Smith.
Meer oor: Aphelele Fassi | Curwin Bosch | Canberra | Haaie | Brumbies | Superrugby | Superrugby-Reeks